**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 2119**

 **Λιβαδειά 9 /2/2022**

 ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **12**

Περίληψη

**Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) με τίτλο «Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) ισχύος 37,2 MW «ΧΛΩΜΟ ΙΙ», στη θέση «ΠΡΟΦΗΤΗΣ ΗΛΙΑΣ - ΚΟΜΜΕΝΗ ΡΑΧΗ», των Δήμων Αμφίκλειας-Ελάτειας και Λοκρών της Περιφερειακής Ενότητας Φθιώτιδας και του Δήμου Λεβαδέων της Περιφερειακής Ενότητας Βοιωτίας,της εταιρείας Χ.ΡΟΚΑΣ Α.Β.Ε.Ε.». (Η αριθμ 2/2022 Απόφαση ΕΠΟΙΖΩ)**

   Στη Λιβαδειά σήμερα την 8η Φεβρουαρίου 2022, ημέρα Τρίτη και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 7/2/2022 διακοπείσας μεικτής τακτικής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζουβάρας Νικόλαος |
|  |  Μητάς Αλέξανδρος | 2  | Πούλος Ευάγγελος |
|  | Τσεσμετζής Εμμανουήλ | 3  | Φορτώσης  Αθανάσιος |
|  | Δήμου Ιωάννης  | 4  | Καράλης Χρήστος  |
|  | Αποστόλου Ιωάννης | 5 | Χέβα Αθανασία (Νάνσυ) |
|  | Σάκκος Μάριος  | 6 |  Μπαρμπέρης Νικόλαος |
|  | Νταντούμη Ιωάννα  | 7  | Τουμαράς Βασίλειος |
|  | Καράβα Χρυσοβαλάντου Βασιλική (Βάλια)  |  8 | Σπυρόπουλος Δημοσθένης |
|  | Μερτζάνης Κων/νος  |   | Οι οποίοι δεν παραβρέθηκαν  |
|  |  Γιαννακόπουλος Βρασίδας  |   |  αν και κλήθηκαν νόμιμα |
|  | Σαγιάννης Μιχαήλ  |   |   |
|  | Πούλου Γιώτα |  |  |
|  | Τόλιας Δημήτριος  |   |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος (Απών από 1-11ΘΗΔ) |  |  |
|  | Πλιακοστάμος Κων/νος (Απών από 1-11ΘΗΔ) |  |  |
|  | Κατής Χαράλαμπος (Απών από 1-11 ΘΗΔ) |  |  |
|  | Παπαϊωάννου Λουκάς  **ανεξάρτητος** |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου αφού ενημέρωσε το Σώμα για τα θέματα που συζητήθηκαν την πρώτη ημέρα της συνεδρίασης κήρυξε την έναρξη αυτής .

Εισηγούμενη το 9ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου την υπ αριθμ. 2/2022 Απόφαση της Επιτροπής Ποιότητας Ζωής , σύμφωνα με την οποία εισηγείται ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (ΜΠΕ) του έργου : «Αιολικός Σταθμός Παράγωγης Ηλεκτρικής Ενέργειας (Α.Σ.Π.Η.Ε) ισχύος 37,2 MW «ΧΛΩΜΟ ΙΙ», στη θέση «ΠΡΟΦΗΤΗΣ ΗΛΙΑΣ - ΚΟΜΜΕΝΗ ΡΑΧΗ», των Δήμων Αμφίκλειας-Ελάτειας και Λοκρών της Περιφερειακής Ενότητας Φθιώτιδας και του Δήμου Λεβαδέων της Περιφερειακής Ενότητας Βοιωτίας, της εταιρείας Χ.ΡΟΚΑΣ Α.Β.Ε.Ε.» , η οποία διαβιβάσθηκε αρμοδίως από την Δ/νση Περιβάλλοντος, Καθαριότητας & Πρασίνου με το υπ΄αριθμ.πρωτ 1751/2-2-2022 παρακάτω έγγραφό της .

*Σας ενημερώνουμε ότι με το υπ΄ αριθμ. πρωτ. 7637/38/13.01.2022 κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας), δημοσιοποιήθηκε η Μ.Π.Ε με τίτλο «Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) ισχύος 37,2 MW «ΧΛΩΜΟ ΙΙ», στη θέση «ΠΡΟΦΗΤΗΣ ΗΛΙΑΣ - ΚΟΜΜΕΝΗ ΡΑΧΗ», των Δήμων Αμφίκλειας-Ελάτειας και Λοκρών της Περιφερειακής Ενότητας Φθιώτιδας και του Δήμου Λεβαδέων της Περιφερειακής Ενότητας Βοιωτίας, της εταιρείας Χ.ΡΟΚΑΣ Α.Β.Ε.Ε»*

*Διοικητικά το έργο υπάγεται στις κοινότητες Προφήτη Ηλία, Βασιλικών και Παρορίου του Δ. Λεβαδέων.*

*Σκοπός της μελέτης είναι η έκδοση Απόφασης Έγκρισης Περιβαλλοντικών Όρων (ΑΕΠΟ) του εν λόγω έργου.*

*Η ΜΠΕ σε ηλεκτρονική μορφή βρίσκεται αναρτημένη στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)*.*

*Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

*Σας επισυνάπτουμε την περιληπτική έκθεση επί της Μ.Π.Ε της Διεύθυνσης, τις αποφάσεις των κοινοτήτων Προφήτη Ηλία, Βασιλικών και Παρορίου και την απόφαση της επιτροπής ποιότητας ζωής του Δήμου Λεβαδέων.*

Λαμβάνοντας το λόγο ο κ. Δήμαρχος είπε : Εισηγούμαστε αρνητικά όπως προκύπτει από την Απόφαση της Επιτροπής Ποιότητας Ζωής για τα θέματα που άπτονται της Μελέτης Περιβαλλοντικών Επιπτώσεων γι’ αυτές τις επενδύσεις. Υιοθετούμε την αρνητική απόφαση –γνωμοδότηση των Προέδρων των Κοινότητας Βασιλικών , Παρορίου και Προφήτη Ηλία, οι οποίες αποτέλεσαν και τη βάση συζήτησης στην Επιτροπή Ποιότητας Ζωής. Τέλος δήλωσε ότι θα εξαντληθούν εκ μέρους του Δήμου όλα τα προβλεπόμενα νομικά εργαλεία για την αποτροπή υλοποίησης αυτής της επένδυσης.

Η Πρόεδρος του Δημοτικού Συμβουλίου έδωσε το λόγο στην παριστάμενη Πρόεδρο της Κοινότητας Προφήτη Ηλία κα Αγγελική Παπαδά η οποία μεταξύ άλλων ανέφερε : Δεν θέλουμε άλλα τέτοια έργα τόσο πολλά που να μας πνίξουν πια και για μία ακόμη φορά ήθελα να μιλήσω και έτσι μια φωνή απελπισίας να ακούσετε, μια κραυγή απελπισίας δικής μου. Θεωρώ ότι περνώντας αυτό το έργο εδώ μπροστά στο χωριό μου έχω ήδη δώσει τον τρόπο σύνδεσης της εταιρείας αυτής που θέλει να έρθει να κάνει το φωτοβολταϊκό απέναντι απ’ το χωριό μου όπως έχετε ενημερωθεί ,όπως έχετε δει οι περισσότεροι. Επίσης, δεν βλέπω το λόγο για τον οποίο δρόμοι που με πολύ δυσκολία συντηρούμε να καταστρέφονται και να μην αποκαθίστανται στην αρχική τους μορφή. Οι κάτοικοι του χωριού μου δεν θέλουν αυτή την πράσινη ανάπτυξη .Το έργο που κατασκευάζεται στον Εξαρχοπάνω από το χωριό μου περιλαμβάνει 6 ανεμογεννήτριας τεραστίου μεγέθους και δε σημαίνει επειδή αυτές εγκαταστάθηκαν στα όρια του Δήμου Λοκρών ότι δεν επηρεάζουν και το δικό μου χωριό . Επιπλέον λέμε όχι γιατί πιστεύουμε ότι όλο αυτό θα συνδεθεί με το τεράστιο έργο φωτοβολταϊκών απέναντι από το χωριό, το οποίο αδειοδοτήθηκε για 5ΜW αλλά πιστεύω ότι με αυτή την άδεια θα επεκταθεί και θα προστίθενται σε αυτό 5 ΜW και 5 ΜW μέχρι να φθάσει και θα φθάσει τα 60 ΜW. Κάνω έκκληση να βρεθεί τρόπος να σταματήσουν αυτές οι εγκαταστάσεις για τους γνωστούς λόγους που έχουν αναφερθεί κατά καιρούς σε ανάλογες περιπτώσεις.

Στη συνέχεια το λόγο πήρε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» *,* δημοτική σύμβουλος κα Πούλου Γιώτα ,η οποία είπε ότι συμφωνεί με την Πρόεδρο της Κοινότητας είναι ένα θέμα που μας απασχολεί γιατί πρόκειται περί κατάτμησης του πάρκου που προβλέπεται στην περιοχή και αυτός είναι ο μοναδικός τρόπος που δεν απαιτείται η εκπόνηση ΜΠΕ. Είναι γνωστό πια σε αυτούς που επενδύουν σε τέτοιου είδους εγκαταστάσεις ότι ο Δήμος μας είναι αρνητικός . Ένα επιπλέον στοιχείο που θα προσθέσω για να ενισχύσω την τοποθέτηση της κας Προέδρου της Κοινότητας είναι ότι η περιοχή είναι μια μεγάλη λεκάνη απορροής και η όποια εγκατάσταση θα δημιουργήσει προβλήματα. Τέλος ζήτησε να αιτηθούμε να ενημερωνόμαστε ως Δήμος, για τις όποιες αιτήσεις αφορούν την περιοχή μας με σκοπό την έγκαιρη αντιμετώπιση των ζητημάτων και κάλεσε να γίνουν κάποιες κινητοποιήσεις για την αποτροπή αυτής της επένδυσης.

Ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ»*,* δημοτικός σύμβουλος κ. Κοτσικώνας Επαμεινώνδας είπε ότι κατ’ επανάληψη η παράταξή του έχει επισημάνει ότι είναι δρομολογημένες οι εξελίξεις σε ότι αφορά την εγκατάσταση ανεμογεννητριών ή φωτοβολταϊκών πάρκων , στα πλαίσια της λεγόμενης «πράσινης ανάπτυξης» Οι σχεδιασμοί αυτοί είναι απέναντι από τις λαϊκές ανάγκες, την προστασία του περιβάλλοντος και τη δημόσια υγεία. Οι πολίτες πρέπει να αφυπνιστούν, να πάρουν την υπόθεση στα χέρια τους να αγωνιστούν μαζικά, για να ανατρέψουν τις αρνητικές εξελίξεις στην περιοχή μας και να αποτρέψουν την καταστροφή του τόπου .Είναι γεγονός ότι οι επενδυτές δεν λαμβάνουν υπόψη τους τις τοπικές κοινωνίες και η μόνη κίνηση που μπορούμε να κάνουμε είναι κινηματική με σκοπό την αποτροπή αυτών των εξελίξεων.

Απαντώντας ο κ. Δήμαρχος είπε ότι πέραν της αρχικής μου τοποθέτησης θα ήθελα να ενημερώσω το Σώμα ότι η Περιφέρεια Στερεάς Ελλάδος έχει δεσμευθεί στην ΠΕΔ ότι θα ακολουθεί την βούληση των τοπικών κοινωνιών και όταν υπάρχει αρνητική γνωμοδότηση από τις τοπικές κοινωνίες δεν συζητά το θέμα τάσσονται πλέον στο πλευρό μας ,και παίρνει το δρόμο για την Αποκεντρωμένη.Ο Δήμος θα κάνει ότι απαιτηθεί για να στηρίξει την υπόθεση εξαντλώντας όλα τα νομικά εργαλεία που έχουμε στη διάθεσή μας.

 Κατόπιν η Πρόεδρος ζήτησε από τα μέλη να αποφασίσουν σχετικά*.*

 Το Δημοτικό Συμβούλιο μετά από διαλογική συζήτηση και λαμβάνοντας υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* το με αριθμ. Πρωτ 1751/2-2-2022 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* Τις υπ αριθμ. Πρωτ. 10/11.6.2021 και 1/19.1.2022 αποφάσεις του Προέδρου της Κοινότητας Προφήτη Ηλία .
* Την υπ αριθμ. Πρωτ. 2/19.1.2022 απόφαση του Προέδρου της Κοινότητας Βασιλικών .
* Την υπ αριθμ. Πρωτ. 1227/20.1.2022 απόφαση του Προέδρου της Κοινότητας Παρορίου .
* Την από 17/01/2022 Περιληπτική ‘Εκθεση επί της Μ.Π.Ε. του Πρ/νου της Δ/νσης Περιβάλλοντος, Καθαριότητας & Πρασίνου
* Το υπ.αρ.7637/38/13-1-2022 έγγραφο της Επιτροπής Περιβάλλοντος & Ανάπτυξης, με θέμα: «Εντολή προς δημοσίευση μελέτης Περιβαλλοντικών Επιπτώσεων».
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Γνωμοδοτεί** ΑΡΝΗΤΙΚΑ επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: **«**Αιολικός Σταθμός Παράγωγης Ηλεκτρικής Ενέργειας (Α.Σ.Π.Η.Ε) συνολικής ισχύος 37,2 MW «ΧΛΩΜΟ ΙΙ», στη θέση «ΠΡΟΦΗΤΗΣ ΗΛΙΑΣ - ΚΟΜΜΕΝΗ ΡΑΧΗ», των Δήμων Αμφίκλειας-Ελάτειας και Λοκρών της Περιφερειακής Ενότητας Φθιώτιδας και του Δήμου Λεβαδέων της Περιφερειακής Ενότητας Βοιωτίας, της εταιρείας Χ.ΡΟΚΑΣ Α.Β.Ε.Ε.».

 Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

 **Η απόφαση πήρε τον αριθμό 12**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

|  |  |  |  |
| --- | --- | --- | --- |
|  |  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Τόλιας Δημήτριος  |  |
| 13 |  | Γαλανός Κων/νος  |  |
| 14 |  | Καπλάνης Κων/νος  |  |
| 15 |  |  Κοτσικώνας Επαμεινώνδας  |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος  |  |
| 18 |  | Γερονικολού Λαμπρινή  |  |
|  19 |  | Τσιφής Δημήτριος  |  |
| 20  |  | Αλεξίου Λουκάς |  |
|  21 |  | Παπαϊωάννου Λουκάς |  |
|   |  |  |  |